Hæ HæSvavar Knútur söngvaskáld býður upp á Ukulelenámskeið fyrir börn og fullorðna á Hólmavík , vikuna 13. - 17. janúar næstkomandi , sem hluti af hátíðinni Vetrarsól á Ströndum . Á námskeiðinu , sem fer fram í gömlu flugstöðinni á Hólmavík , verður farið yfir grundvallaratriði ukuleleleiks og kennt grunngrip og spilatækni . Ennfremur læra nemendur nokkur lög til að flytja fyrir vini og vandamenn á lokatónleikum sem fara fram í Hólmavíkurkirkju laugardaginn 18 janúar . Þá mun Svavar Knútur bjóða upp á stutt framhaldsnámskeið fyrir lengra komna , ef áhugi er fyrir því . Tímasetningar grunnnámskeiðsins eru eftirfarandi : Stutt námskeið fyrir lengra komna verður haldið 16. janúar kl. 17.00 - 19.00 Þar sem Svavar Knútur er sérstakur unnandi Strandabyggðar og vill henni allt það besta verður kostnaður við námskeiðið litlar 7.000 krónur á mann fyrir hvern kennsludag , samtals 21.000 krónur , en foreldrar fá ókeypis kennslu í fylgd með barni . Því má einnig þakka sérstökum stuðningi Sparisjóðs Strandamanna sem veitti hátíðinni vel þeginn fjárhagsstuðning sem nýttur var til að niðurgreiða námskeiðið að hluta . Sérstaklega er mælt með því að foreldrar fylgi barni sínu og læri með þvi á hljóðfærið , því reynsla hefur sýnt að þannig verða framfarir mun varanlegri og lærdómurinn gengur betur . Ennfremur myndast sameiginlegt tómstundagaman sem barn og foreldri geta átt saman . Þá eru ýmis grundvallaratriði sem erfitt er að leggja á börn að kunna óháð foreldrum sínum , t.d. stilling og meðferð hljóðfæris . Svavar Knútur getur útvegað prýðis byrjendaukulele á kostnaðarverði fyrir alla sem þess óska . Kosta þau einungis 10.000 krónur . Þeir sem eiga ukulele fyrir mega endilega heyra í Svavari Knúti , því ólíkt manneskjunum eru ekki öll ukulele sköpuð jöfn að gildi og gæðum . Ef áhugi er fyrir því munum við borða saman léttan kvöldverð kl. 18.00 þegar gert er stutt hlé á kennslu . Þeir sem hafa áhuga á að skrá sig geta sent tölvupóst á hrsvavar@gmail.com eða hringt í síma 864-2276 .